'મને લાગે છે કે આપણે કોંગ્રેસની સેવા કરીએ. કોંગ્રેસના લોકોને આગામી 5 વર્ષ કોઇ રિસોર્ટમાં લહેર કરવી હોય તો કરવા દેવી જોઇએ. એમને બેંગ્લોરના રિસોર્ટમાં 5 વર્ષનું બૂકિંગ કરાવી આપીએ. કોઈપણ ક્ષેત્રનો વિકાસ હોય, અમે પાછીપાની કરી નથી, ચોટીલામાં અતિવૃષ્ટિ થઇ ત્યારે, આ સરકાર ખડેપગે ઉભી હતી. અને કોંગ્રેસ ત્યારે, તેના ધારાસભ્યોને બેંગ્લોર રિસોર્ટમાં મોકલ્યા હતા. બનાસકાંઠાના પૂર વખતે પણ કોંગ્રેસે આ જ કર્યું. કોંગ્રેસના લોકો વ્યક્તિગત ટિપ્પણી કરવામાં પણ કશું બાકી રાખતા નથી. હશે, એમના સંસ્કાર. હું કોઇ અંગ્રેજી શાળામાં ભણ્યો નથી, મને સરકારી શાળામાં વડીલ દાદાએ ભણાવ્યા હતા. તેમણે અમને સાચે રસ્તે ચાલતા શીખવ્યું. અખા છપ્પા શીખવે છે કે, જીવન કેમ જીવવું. અખો કહેતો, એક મૂરખને એવી ટેવ. પથ્થર એટલા પૂજે દેવ. કથા સૂણી સૂણી ફૂટ્યા કાન, તોયે ન આવ્યું બ્રહ્મજ્ઞાન.'